stanford-oval/wikipedia huggingface dataset:
ניתוח בעזרת חשמל
לקריאה נוספת

A Simple Guide to the Hyfrecator 2000, Richard J Motley, Schuco International Ltd. a primer for low-powered outpatient dermatological devices, such as the Hyfrecator 2000 device.
Electrosurgery for the Skin, Barry L. Hainer M.D., Richard B. Usatine, M.D., American Family Physician (Journal of the American Academy of Family Physicians), 2002 Oct 1;66(7):1259-66.
Electrosurgical Generator Testing Online Journal of the Biomedical Engineering Association of Ireland (BEAI), May 1997.
Update on Electrosurgery, Judith Lee, Contributing Editor, Outpatient Surgery Magazine, February, 2002.
הערות שוליים

↑  Hainer BL, "Fundamentals of electrosurgery", Journal of the American Board of Family Practice, 4(6):419-26, 1991 Nov-Dec.
↑  Electrosurgery for the Skin, Barry L. Hainer M.D., Richard B. Usatine, M.D., American Family Physician (Journal of the American Academy of Family Physicians), 2002 Oct 1;66(7):1259-66.
↑  A Simple Guide to the Hyfrecator 2000 Schuco International (London) Ltd.
↑  Boughton RS, Spencer SK (אפר' 1987). "Electrosurgical fundamentals". J Am Acad Dermatol. 16 (4): 862–7. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Bouchier G, "The fundamentals of electro-surgery. High frequency current generators",
Cah Prothese, 1980 Jan;8(29):95-106. In French.
↑  Oringer MJ (ינו' 1960). "Fundamentals of electrosurgery". J Oral Surg Anesth Hosp Dent Serv. 18: 39–49. {{cite journal}}:  (עזרה)
↑  Reidenbach HD (אפר' 1993). "Fundamentals of bipolar high-frequency surgery". Endosc Surg Allied Technol. 1 (2): 85–90. {{cite journal}}:  (עזרה)
1 2 3  McCauley, Genard (2003). "Understanding Electrosurgery" (PDF). Aaron Medical. נבדק ב-2011-07-13.
↑  US Patent 3987795.
1 2 3 4  On Mechanisms of Interaction in Electrosurgery. New Journal of Physics. 10: 123022 (2008).
1 2 3  Electrosurgery with Cellular Precision.
↑  Electrosurgery for the Skin.
↑  Fitzgerald JEF, Malik M, Ahmed I. A single blind controlled study of electrocautery and ultrasonic scalpel smoke plumes in laparoscopic surgery.
↑  Pollack, SV; Carruthers, A; Grekin, RC (2000). "The History of Electrosurgery". Dermatologic Surgery. 26 (10): 904–8. doi:10.1046/j.1524-4725.2000.026010904.x.
↑  Bovie, WT; Cushing, H (1928). "Electrosurgery as an aid to the removal of intracranial tumors with a preliminary note on a new surgical-current generator". Surg Gynecol Obstet. 47: 751–84.
| --- | --- |
בקרת זהויות :  LNB: 000318473 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ציוד לניתוח בעזרת חשמל
הייפראקטור תוצרת חברת בירץ', 1982
סיכון מיוחס

באפידמיולוגיה, סיכון מיוחס (Attributable risk,‏ AR) או הפרש הסיכונים (Risk difference,‏ RD) הוא אוסף מדדי קשר המבוססים על הפרש אבסלוטי בין מדד הסיכון של הקבוצה החשופה למדד הסיכון של הקבוצה הלא חשופה ומבטאים את תוספת הסיכון האבסלוטית לתוצא הנקשר לחשיפה נתונה.
הנוסחא הנפוצה לסיכון מיוחס היא הנוסחא לסיכון מיוחס בחשופים (AR exp):
AR\ \mathrm {exp} =(R+)-(R-)
שבה (R+) הוא שיעור ההיארעות בקרב החשופים ו־(R-) הוא שיעור ההיארעות של המחלה בקרב הלא חשופים. AR exp מודד את התוספת של המקרים באוכלוסייה החשופה שהוא בעודף בהשוואה ללא חשופים.
כש- AR גדול מ-0, הגורם הנבדק הוא גורם מסכן וכש-AR קטן מ-0 הגורם הנבדק הוא גורם מגן.
אחוז הסיכון המיוחס (AR exp%)

אם נתון הסיכון היחסי (RR), ניתן לחשב את אחוז הסיכון המיוחס בחשופים (AR exp%) על פי הנוסחה:
\%AR\ \mathrm {exp} =\left[{\frac {AR\ \mathrm {exp} }{R+}}\right]\times 100=\left[{\frac {RR-1}{RR}}\right]\times 100
מכיוון שמתקיים
 {\begin{aligned}\%AR\ \mathrm {exp} &=\left[{\frac {AR\ \mathrm {exp} }{R+}}\right]*100\\&={\frac {(R+)-(R-)}{R+}}\times 100\\&=\left[{\frac {R+}{R+}}-{\frac {R-}{R+}}\right]\times 100\\&=\left[1-{\frac {1}{RR}}\right]\times 100\\&=\left[{\frac {RR-1}{RR}}\right]\times 100.\end{aligned}}
כאשר היארעות (אנ') המחלה נמוכה (כלומור, במחלות נדירות), ניתן להשתמש ביחס הסיכויים (OR) כקירוב ל-RR ואז:
\%AR\ \mathrm {exp} \approx \left[{\frac {OR-1}{OR}}\right]\times 100
סיכון מיוחס באוכלוסייה (AR pop)

סיכון מיוחס באוכלוסייה (AR pop) הוא מדד חשוב לקביעת מדיניות בתחום הבריאות הציבורית. מדד זה מעריך את תוספת הסיכון למחלה באוכלוסייה הכללית, אשר נקשרת לחשיפה הנחקרת. המדד מחושב כהפרש בין הסיכון למחלה בלא חשופים והסיכון למחלה בקרב האוכלוסייה הכללית (שמכילה גם את החשופים וגם את הלא חשופים).
AR\ \mathrm {pop} =Rpop-(R-)
כאשר (R-) הוא שיעור ההיארעות בקרב הלא חשופים ו-Rpop הוא הסיכון למחלה באוכלוסייה.
הסיכון למחלה באוכלוסייה Rpop תלוי בסיכון בחשופים, בסיכון בלא חשופים ובשכיחות החשיפה באוכלוסייה (Pe) על פי הנוסחא הבאה:
Rpop=[Pe\times (R+)]+[(1-Pe)\times (R-)]
כש-ARpop מחושב, אז אחוז הסיכון המיוחס באוכלוסייה (ARpop%) יכול להיקבע ע"פ הנוסחא הבאה:
\%AR\ \mathrm {pop} ={\frac {Rpop-(R-)}{Rpop}}\times 100={\frac {Pe(RR-1)}{Pe(RR-1)+1}}
כאשר שכיחות החשיפה באוכלוסייה גבוהה, שיעור ההיארעות באוכלוסייה יהיה דומה לזה שבחשופים:
\%AR\ \mathrm {pop} \sim \%AR\ \mathrm {exp}
ולכן,
AR\ \mathrm {pop} \sim AR\ \mathrm {exp}
לקריאה נוספת

מודן, ברוך. אפידמיולוגיה, הוצאה שלישית, פפירוס, בית ההוצאה אוניברסיטת תל אביב, 1998.
הערות שוליים

↑  Fleiss, J.L.; Levin, B.; Paik, M.C. (2013). Statistical Methods for Rates and Proportions. Wiley Series in Probability and Statistics. Wiley. ISBN 978-1-118-62561-3. נבדק ב-2023-09-10.
↑  Northridge, M E (1995). "Public health methods--attributable risk as a link between causality and public health action". American Journal of Public Health. American Public Health Association. 85 (9): 1202–1204. doi:10.2105/ajph.85.9.1202. ISSN 0090-0036.
File Transfer Protocol

ערך זה עוסק בפרוטוקול התקשורת FTP. אם התכוונתם לכבל FTP, ראו .
FTP (ראשי תיבות: File Transfer Protocol) הוא פרוטוקול תקשורת מבוסס TCP להעברת קבצים בין מחשבים. באמצעות פרוטוקול זה, תוכנת לקוח FTP מתקשרת עם תוכנת שרת FTP, לשם לקיחת קובץ מהשרת או הוספת קובץ אליו. שימושים אופייניים לפרוטוקול:
הורדת קובצי מולטימדיה למיניהם (סרטים, מוזיקה וכדומה) מאתר המאחסן קבצים כאלה.
ניהול אתר אינטרנט: העברת דפים וקבצים ממחשבו של מנהל האתר אל שרת האינטרנט המאפשר לציבור גישה לקבצים אלה.
המטרות של פרוטוקול FTP, על פי ה-RFC שלו, הן:
לקדם שיתוף קבצים (קובצי תוכנה וקובצי נתונים)
לעודד שימוש עקיף במחשבים מרוחקים.
להגן על המשתמש מווריאציות של דרכי אחסון קבצים במחשבים שונים.
להעביר נתונים באמינות וביעילות ובמהירות.
FTP הוא פרוטוקול מבוסס 8 סיביות, שמסוגל לטפל בכל סוג של קובץ בלי צורך בעיבוד נוסף כמו MIME או UUEncode. לפרוטוקול FTP יש זמן השהיה ארוך מאוד: הזמן שלוקח בין שליחת הבקשה למידע לבין התחלת קבלת המידע הוא ארוך מאוד, ודורש תהליך כניסה (login) ארוך למדי.
לרוב, פרוטוקול זה משתמש בפורט 21 של פרוטוקול TCP. בשלב הראשון, FTP פותח session לפורט 21, ובו עוברות פקודות הבקרה – login, העברת סיסמה, פקודות, וכו'. בשלב השני, נפתח Session עם בקשה להעברת קובץ. לבסוף מועבר הקובץ עצמו.
FTP מתפקד בשכבת היישום של מודל ה-OSI ובשכבת היישום של מודל ה-TCP/IP.
הפרוטוקול תומך בחידושה של פעולת העברה של קובץ מהשרת ללקוח, לאחר שזו הופרעה עקב תקלת תקשורת. לחידוש ההעברה תוכנת הלקוח מעבירה לשרת את מספר הבתים שהגיעו אליה, וההעברה מתחדשת ממקום זה. חידוש של פעולת העברה של קובץ מהלקוח אל השרת הוא צעד מורכב יותר.
המפרט המקורי של פרוטוקול FTP אינו מתייחס לשאלות של אבטחת מידע, ואין בו כל הצפנה של המידע המועבר. בעיה זו אופיינית לרבים מפרוטוקולי האינטרנט שנוצרו לפני יצירת SSL. הפתרון המקובל לבעיה זו הוא שימוש ב-SFTP או ב-FTPS, המוסיפים הצפנה ל-FTP.
תוכנה למימוש FTP

שרת FTP הוא תוכנה המאפשרת מתן שירותי העברת קבצים לתוכנות לקוח FTP המתקשרות אליה. שרת FTP עוסק בזיהוי הלקוח הפונה אליו, קביעת זכויותיו (הקבצים שהוא רשאי להוריד, הקבצים שהוא רשאי למחוק וכדומה), ומימוש בקשותיו של הלקוח.
למרבית הדפדפנים יש יכולת להתקשר עם שרתי FTP, לשם העברת קבצים בפרוטוקול FTP. חלק מהדפדפנים מאפשרים רק הורדה של קבצים, אך לא העלאה של קבצים.
בנוסף עומדות לרשות משתמש הקצה מגוון רחב של תוכנות לקוח FTP, המאפשרות לו להעביר קבצים ממחשבו לשרת FTP ומשרת FTP אל מחשבו. תוכנה מסוג זה מטפלת בהזדהות מול שרת ה-FTP, בחירת רשימת קבצים להעברה וביצוע ההעברה (כולל התאוששות מתקלות). כמו כן מאפשרת התוכנה מתן הוראה למחיקת קבצים מהשרת.
אפשריות מימוש FTP

קיימות שתי שיטות מרכזיות למימוש FTP כאשר רוב השרתים הרשת תומכים בשתי השיטות. בשתי השיטות תוכנת הקצה יוצרת קשר עם השרת על גבי פורט 20, פורט זה ישמש לאורך כל חיי ה Session לצורך העברת פקודות ומידע בין התחנה לשרת ולהפך. כאשר מופעלת על פורט 20 פקודת הדורשת העברת מידע, המידע יכול לעבור באחת מהשיטות הבאות:
אפשריות מימוש FTP > Active FTP

בתצורה זו כאשר נדרש השרת להעביר מידע לתחנה הדבר יתבצע על פורט 20 כאשר השרת דוחף את המידע לתחנה.
אפשריות מימוש FTP > Passive FTP

בתצורה זו כאשר נדרש השרת להעביר מידע אל התחנה הדבר יתבצע על פורט רנדומלי כאשר התחנה מושכת את המידע מהשרת.
מסמכי האפיון של פרוטוקול FTP

RFC 959 – File Transfer Protocol (FTP). J. Postel, J. Reynolds. Oct-1985. This obsoleted the preceding RFC 765 and earlier FTP RFCs back to the original RFC 114.
RFC 1579 – Firewall-Friendly FTP.
RFC 2228 – FTP Security Extensions.
RFC 2428 – Extensions for IPv6, NAT, and Extended passive mode. Sep-1998.
RFC 2640 – Internationalization of the File Transfer Protocol.
RFC 3659 – Extensions to FTP. P. Hethmon. March-2007.
ראו גם

פיילזילה – תוכנת FTP
מנוע החיפוש ארצ'י
מונחים ברשת מחשבים
HTTP
FlashFXP
נמלת אש קטנה

| נמלת אש קטנה |
| --- | --- |
 פועלת
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: נמליים
תת־משפחה:: דו-מותניות
סוג:: נמלת אש קטנה
מינים
 10 מינים
שם מדעי
 Wasmannia ‏פורל, 1893

נמלת האש הקטנה (שם מדעי: Wasmannia) היא סוג במשפחת הנמליים. ידועה גם בשם נמלת החשמל (Electric ant) ונחשבת על ידי מדינות רבות כזן הרסני, פולשני מאוד.
מאפיינים

נמלה זעירה (1–2 מ"מ), כתומה, מקורה באזורים טרופיים בדרום אמריקה. המין Wasmannia auropunctata התפשט ברחבי העולם, פלש לאיי גלאפגוס, ואף לישראל. היא מתרבה בקינים מרובי מלכות, ומתפשטת ללא מעוף מלכות. העקיצה מאוד לא נעימה. נפוצה במדשאות, בין עלים יבשים ומתחת לאבנים. כמין פולש היא דוחקת מינים מקומיים של חרקים ופוגעת במגוון הביולוגי.
המלכות והזכרים מתרבים באמצעות שיבוט והפועלות נוצרות ברבייה מינית אשר שומרת על המגוון הגנטי של המושבה.
הפועלות של נמלת האש הקטנה בעלות צבע אדום-כתום, וגודלן נע בין 1 ל-1.5 מ"מ בלבד. המלכות לעומתן גדולות בהרבה, עד חצי ס"מ, ומעט כהות יותר. בכל קן יכולות להימצא יחד בין מלכה אחת לעשרות רבות, וכן אלפים רבים של פועלות.
נמלת האש הקטנה בישראל

בישראל נצפו לראשונה נמלי אש בקיבוץ אפיקים שבעמק הירדן בשנת 2005. בתחילה הן נמצאו בעיקר בתוך יישובים, אך לאחר מכן גם בשטחים פתוחים הסמוכים ליישובים. התפשטות הנמלה נמשכת ובקיץ 2009 אותרה גם במרכז הארץ, בערים שוהם, בית אריה, הוד השרון נתניה, הרצליה ותל אביב-יפו.
בשנת 2013 נמצאו נמלי האש בגולן, בגוש דן, בכרמיאל ובחיפה.
בשנת 2015 נמצאו נמלי אש במספר מוקדים בירושלים. המשרד להגנת הסביבה הוציא התראה מיוחדת בנושא.
גם בשנת 2019 נמצאו נמלי אש במספר מוקדים באזור ירושלים. המשרד להגנת הסביבה הוציא התראה על זיהוי מספר מוקדים במשתלות באזור ירושלים.
בסתיו 2020 נמצאו נמלי אש גם במספר קיבוצים בנגב הצפוני.
ראו גם

נמלי אש
הערות שוליים

↑  Electric ant (Wasmannia auropunctata) webpage. Accessed March 7, 2009
↑  Global Invasive Species Database - No. 100 - Wasmannia auropunctata
↑  "100 of the World's Worst Invasive Alien Species: A Selection from the Global Invasive Species Database" (PDF). Invasive Species Specialist Group. IUCN. 2004. אורכב מ-המקור (PDF) ב-2006-08-13. נבדק ב-2006-08-21.
↑  מאיה סער, ‏הפולשת: היצור הזעיר שמתחבא בכל פינה בישראל - ועוקץ, באתר ‏מאקו‏, 27 בנובמבר 2021
↑  דרור פויר, ‏מפלצת בגודל מילימטר וחצי: נמלת האש משתלטת על ישראל, באתר גלובס, 7 בדצמבר 2019
↑  נמלי אש בקריית חיים, באתר haifahaifa.co.il
↑  נמלת האש התגלתה בכמה מוקדים בירושלים. אתר ערוץ 7, 19 באוקטובר 2015
↑  נמלת האש הקטנה התגלתה במשתלות באזור ירושלים, באתר ערוץ 7
סטיבן גריר

| --- | --- |

 לידה:  28 ביוני 1955 (בן 69) שארלוט, ארצות הברית 
 מקום לימודים:  Appalachian State University  אוניברסיטת איסט טנסי 
 
סטיבן מייקון גריר (באנגלית: Steven M. Greer; נולד ב-28 ביוני 1955) הוא חוקר עב"מים אמריקאי וטראומטולוג בדימוס, שהקים את המרכז לחקר תבונה חוצנית (CSETI) ואת פרויקט החשיפה, המבקש לחשוף מידע מסודר אודות עב"מים.
ראשית חייו

גריר נולד בשארלוט, צפון קרוליינה. לטענתו, הוא ראה חפץ מעופף לא מזוהה מטווח קרוב כשהיה בן שמונה בערך, מה שהשרה את התעניינותו באופולוגיה .
הוא הוכשר כמורה למדיטציה טרנסצנדנטלית ושימש כמנהל ארגון מדיטציה. הוא קיבל תואר ראשון בביולוגיה מאוניברסיטת Appalachian State (אנ') בשנת 1982 ותואר דוקטור לרפואה ממכללת הרפואה של ג'יימס הקווילן באוניברסיטת מזרח טנסי בשנת 1987. גריר למד במתחם MAHEC בצפון קרוליינה[דרוש מקור] שם סיים את התמחותו בשנת 1988 וקיבל את רישיונו הרפואי בווירג'יניה בשנת 1989. באותה שנה הפך ד"ר סטיבן גריר לחבר באגודה הרפואית אלפא אומגה אלפא.
קריירה

בשנת 1990 הקים ד"ר גריר את המרכז לחקר מודיעין חוץ-ארצי (CSETI) כדי ליצור יוזמה דיפלומטית ומבוססת מחקר ליצירת קשר עם תרבויות חוץ-ארציות. ההצהרות הרשמיות בדבר כוונותיה כללו גם קטגוריה חדשה של מפגשים מחוץ לכדור הארץ, כלומר CE-5 או "מפגשים קרובים מהסוג החמישי". זה הוגדר על ידי גריר כמיזם לתקשורת יזומה על ידי בני אדם עם תבונה חוצנית. מאז הקמתו השקיע הארגון בין 3.5 מיליון דולר ל-5 מיליון דולר כדי להשיג את יעדיו.
בארגון טוענים כי יש לו למעלה מ-3,000 דיווחים מאושרים על תצפיות של עב"מים על ידי טייסים, ומעל ל-4,000 הוכחות למה שהם מתארים עקבות נחיתה. הכוונה היא לאירועים שבהם עב"מים הותירו עדויות שניתן לאתר אחר הנחיתה על כדור הארץ, כגון קריאות אלקטרומגנטיות. הארגון משתמש בצוותי חקירה המגויסים במהירות (RMIT - Rapid Mobilization Investigation Team), במטרה להגיע לאתרי נחיתה במהירות האפשרית. CSETI הגדירה פרוטוקול ליצירת קשר אנושי עם עב"מים תוך שימוש בתודעה.
בשנת 1993 הוא ייסד את פרויקט החשיפה - פרויקט מחקר שמטרתו לחשוף לציבור את הידע לכאורה של הממשלה בנושא עב"מים, תבונה מחוץ לכדור הארץ ומערכות אנרגיה והנעה מתקדמות. פרויקט החשיפה הוקם במטרה להעניק חנינה לחושפי שחיתויות ממשלתיים שמוכנים להפר את שבועות הביטחון שלהם ולשתף ידע פנימי אודות עב"מים. לדברי גריר הוא העביר תדרוך למנהל ה־CIA ג'יימס וולסי בארוחת ערב, וולסי הצהיר כי הקשיב בנימוס.
באוקטובר 1994 הופיע גריר בספיישל הטלוויזיה של לארי קינג "הכיסוי של עב"ם?" . בשנת 1995 עבד גריר כרופא במחלקה לרפואה דחופה בבית החולים קלדוול ממוריאל, שם היה יו"ר.
בשנת 1997 ד"ר גריר, יחד עם חברים נוספים ב־CSETI, כולל האסטרונאוט של אפולו אדגר מיטשל, ערכו מצגת בתדרוך רקע לחברי הקונגרס. בשנת 1998 ויתר גריר על הקריירה שלו כרופא בחדר מיון לטובת פרויקט הגילוי.
במאי 2001 קיים גריר מסיבת עיתונאים במועדון העיתונאים הלאומי בוושינגטון הבירה ובה השתתפו 20 אנשי חיל האוויר בדימוס, מינהל התעופה הפדרלי וקציני מודיעין.
Greer חיבר את Unacknowledged: An Exposé of the World's Greatest Secret בשנת 2017. הספר הוא גם הנושא של סרט תיעודי משנת 2017, שכותרתו Unacknowledged, בבימויו של מייקל מזולה.
סרטו סיריוס

בשנת 2013 הפיק גריר את סיריוס, סרט תיעודי המפרט את עבודתו והשערותיו בנוגע לחיים מחוץ לכדור הארץ, כיסויים ממשלתיים ומפגשים קרובים מהסוג החמישי. את הסרט ביים אמארדיפ קלקה (אנ') בקריינות תומאס ג'יין, והוא מבוסס על ספרו של גריר משנת 2006 Hidden Truth: Forbidden Knowledge. הסרט הוקרן בבכורה ב־22 באפריל 2013 בלוס אנג'לס, קליפורניה, והוא מציג ראיונות של אנשי ממשל וצבא לשעבר.
סיריוס מתאר שלד אנושי בגודל שישה אינץ 'המכונה שלד אטקמה, ומציג תמונות ובדיקת DNA של השלד. עדויות גנטיות הראו כי מדובר על בני אדם, עם סמנים גנטיים שנמצאו אצל "נשים ילידות מאזור צ'ילה בדרום אמריקה". מנהל המרכז שביצע את הניתוח אמר, "זו תעלומה רפואית מעניינת של אדם אומלל עם סדרה של מומים מולדים שכרגע [...] הגנטיקה שלהם אינה ברורה מאליה."
סרטים תיעודיים אחרים על עבודתו של סטיבן גריר

בשנת 2017, הסוד המוכחש הגדול בעולם הופק והופץ על ידי Hulu. מפגשים קרובים מהסוג החמישי: הקשר החל החל שוחרר באפריל 2020. הסרט התיעודי בוים ונכתב על ידי מייקל מזולה ומככב בו ד"ר סטיבן מ. גריר. Close Encounters of the Fifth Kind, 2020-04-08, נבדק ב-2025-01-21
סולנום שעיר

| סולנום שעיר |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: סולנאים
משפחה:: סולניים
סוג:: סולנום
מין:: סולנום שעיר
שם מדעי
 Solanum villosum ‏מילר, 1768

סוֹלָנוּם שָׂעִיר (שם מדעי: .Solanum Villosum Mill), הידוע בשמו העממי "ענבי שועל", הוא צמח עשבוני רב-שנתי שכותרתו לבנה ומחומשת ובאמצעה כתם צהוב בולט (אבקנים) ממשפחת הסולניים. גובהו 40 עד 70 ס"מ ופריו ענבה עסיסית כתומה-אדמדמה, מרירה ורעילה למאכל. המין נפוץ מאוד, וגדל כמעט בכל האזורים בישראל, בעיקר בבתי גידול עשירי חנקן, בגינות, באשפתות, בחורבות ובצידי דרכים בקרבת האדם, אך גם בבתי-גידול טבעיים. פרחיו לבנים ופניהם מוטים כלפי מטה, ומסתירים את האבקנים מעין המסתכל. במרכז הפרח בולטים האבקנים הצהובים של הצמח, אשר מקנים לו אשליה דו-גונית של הצבעים: לבן וצהוב. צבע הפרי הבשל אדום בהיר עם גוונים צהובים (לא שחורים), ואילו הפרי טרם הבשלתו ירוק ואז הוא רעיל מאוד לאדם. לרוב, הפרח לבן ובצורת מחומש ודומה מאוד בצורתו לפרחי העגבנייה ותפוח האדמה. למרות דמיונו הרב לפרחיהם, הוא שונה מהם בכך שמוצאו לא מאמריקה אלא מהעולם הישן.
ההבחנה בין סולנום שעיר לסולנום שחור קשה ללא הפירות. סולנום שעיר שונה מסולנום שחור ומשאר בני משפחתו בעליו ובענפיו שמכוסים בשערות צפופות, ארוכות ומפושקות, ולא דלילות ומהודקות. בסולנום שעיר מספר הפרחים בתפרחת הוא 3 עד 6 פרחים לעומת 5 עד 10 בסולנום שחור.
מאפיינים

צמח עשבוני מסועף ושעיר על פי רוב רב-שנתי לפעמים חד-שנתי, הוא לא מעוצה ולא קוצני וגובהו 40 עד 70 ס"מ. לעיתים חלק מן הפרטים הם בני-שיח שמאריכים מעבר לשנה אחת ובסיסם מעוצה (ראה בתמונה).
הגבעולים הצעירים בדרך כלל בעלי מקצועות (לא מעוגלים). הגבעולים והעלים מכוסים בשערות פשוטות או בלוטיות, מפושקות וארוכות. מבחינה אנטומית בגבעול מצויה שיפה פנימית. בדרך כלל השיפה, שמובילה מוצרי הטמעה, היא חיצונית לעצה, שמובילה בעיקר מים. במשפחת הסולניים מצוי חלק מהשיפה גם מצדה הפנימי של העצה (כלפי מרכז הגבעול).
העלים פשוטים ומסורגים על פי רוב או נגדיים בקרבת התפרחות. העלים חסרי ריח ושעירים. הפטוטרת מכונפת ושעירה ובבסיסם אין לוואים. הטרף דמוי ביצה עד סגלגל ושעיר. השפה תמימה, או בעלת שיניים או בעלת מפרצים או בעלת אונות קהות (רדודות) וללא סדר מסוים.
התפרחות הן תִּפְרַחַת מְסֻיֶּמֶת מסוג אשכול, דהיינו עוקצי פרחיה יוצאים מנקודה אחת של הציר. האשכולות בני 3 עד 6 פרחים לבנים (5 עד 10 בסולנום שחור). התפרחות הן ללא חפים והן לא חיקיות ולא בקצות הגבעולים, אלא מחוץ לחיק (extra-axillary) או בצדו השני של בסיס הפטוטרת (leaf opposed).
הפרחים דו-מיניים, נכונים (רב-סימטריים) ללא צוף.
הגביע מאוחה עלים, דמוי פעמון קצר, בעל 5 אונות שאורכן כרוחבן והמפרצים שביניהם בגביע המשתייר מעוגלים. הגביע משתייר אך, אינו מתפרה כרגיל לאחר הפריחה.
הכותרת לבנה (12 מ"מ) מאוחת עלים ובעלת 5 אונות וצינור קצר. צורתה גלגלית או דמוי כוכב.
האבקנים 5 כמספר עלי הכותרת, והם מאוחים לצינור הכותרת בלוע הכותרת בין עלי הכותרת. וצמודים זה לזה ועומדים מסביב לעמוד העלי בצורת קונוס. הזירים קצרים מאוד והם קצרים מהמאבקים. המאבקים גדולים כ-2 מ"מ, נוטים על פי רוב זה אל זה. לשכות המאבקים נפתחות דרך סדק קטן (פיה, stomium) המתהווה רק בראשו של המאבק. סוג פתיחה זה נפוץ לא רק בסוג סולנום אלא גם במשפחת האברשיים (קטלב מצוי). שתי הלשכות של המאבק צמודות ומקבילות זו לזו ואינן מרוחקות זו מזו על ידי קונקטיב או זיר מורחב.
השחלה עילית, בת 2 מגורות בכל אחת מהן ביציות רבות. עמוד העלי יחיד, יוצא מראש השחלה ובולט מעט מעל האבקנים. הצלקת יחידה, קטנה ודמוית כיפה.
השיליה מורחבת, זוויתית ובעלת ביציות מרובות.
הפרי ענבה צהובה או אדומה בעלת 2 מגורות. הפרי בעל עוקץ ארוך והוא אינו חבוי בתוך הגביע אלא גלוי, והגביע המשתייר אינו מנופח (בשונה מוויתניה ובוען). המפרצים בין אונות הגביע מעוגלים. הפרי הלא בשל ירוק ורעיל מאוד.
הזרעים מרובים, לרוב פחוסים ועגולים (צורת עדשים).
הפריחה ברוב ימות השנה ובעיקר מחודש אפריל ועד ספטמבר. האבקה באמצעות חרקים הניזונים מהאבקה. ההפצה באמצעות ציפורים (למשל בולבולים) שאוכלים אותם ומפרישים אותם יחד עם קליפתו. המעבר של הזרעים במערכת העיכול מזרז את הנביטה.
מספר הכרומוזומים 48=N2 (בסולנום שחור 72).
בית גידול

סולנום שעיר גדל בבתי גידול רוויי חנקן, בשדות שלחין קיציים ולמרגלות הצמח רותם בחולות החוף או שרעול. בנוסף, הוא גדל אף באשפתות, בחורבות ובצידי דרכים. ועל כן הוא נחשב לצמח רודרלי שהוא צמח שתפוצתו קשורה להשפעת הפרעות האדם ומותאם לקיום בתנאי הפרעה. אך, חשוב להדגיש שהוא גדל גם בבתי-גידול טבעיים.
הסולנום השעיר דומה מאוד לצמח ממין אחר ממשפחתו הנקרא סולנום שחור, וקשה להבדיל בניהם. לעומת הסולנום השחור, לא ידוע היכן בית גידולו הראשוני בארץ ולכן ניתן לשער שהוא התפשט בארץ בעקבות בני האדם.
תפוצה בישראל ובעולם

טיפוס התפוצה שלו מגוון: אירו-סיבירי, ים-תיכוני ואירנו-טורני בעיקר באזורים הממוזגים.
תחום תפוצתו הטבעי של סולנום שעיר בעולם הוא רחב: מקרונזיה, צפון אפריקה עד אריתריאה ומוזמביק, אירופה ועד סין, חצי האי ערב עד תת-היבשת ההודית. כיום הוא התפשט ליבשות אמריקה, אוסטרליה ואזורים נוספים באפריקה הדרומית.
סולנום שעיר גדל באזורים הים-תיכוניים, בבתות ספר וגם בערבות ובמדבריות עם העדפה לאזורים הממוזגים. בישראל וסביבותיה הוא נפוץ בבקעת כנרות, בגלבוע, בחוף הגליל, בעמק עכו, בחוף הכרמל, בשרון ובדרום מישור החוף; מצוי בגולן, בבקעת החולה, בכרמל, בעמק יזרעאל, בבקעת בית שאן, בשפלה, בהרי יהודה, במדבר יהודה, בצפון הנגב, במואב ובאדום; נדיר בגליל התחתון, בשומרון, בערבות הירדן, בבקעת ים המלח, בהר הנגב, ובערבה; נדיר מאוד בגליל העליון, במדבר שומרון, במערב הנגב, בדרום הנגב (נחל קטורה) ובגלעד.
שימושים וסכנות

ברפואה הערבית העממית, הסולנום השעיר משמש לטיפול בפגעי עור ובטחורים. הצמח רעיל, חומרי הרעל נמצאים בכל חלקי הצמח ובעיקר בפרי לא בשל. הוא אסור לאכילה לבני אדם ואכילתו עלולה לגרום למוות. לעומת זאת, הציפורים והעטלפים דווקא נהנים מאכילת הפירות הבשלים וכך מפיצים את הצמח.
תמונות

פריחה מן הגבעול ולא חיקית
פרח כפוף - מצבו הטבעי
פרי בשל ופרי ירוק
סולנום שעיר ליד שרעול
תקריב של צד הפרח
תקריב של פרח
החלק האחורי של העלה
פרי לא בשל ובשל
לקריאה נוספת

א' שמידע (1992) מדריך פרחי הבר בישראל, הצמחייה הים תיכונית, בית הוצאה כתר ירושלים, עמ' 88.
על התפתחות העובר - א. פאהן אנטומיה של הצמח הוצאת הקיבוץ המאוחד, תל אביב, מהדורה שנייה, מורחבת ומעודכנת 1987, עמ' 545
הערות שוליים

1 2  Solanum villosum Mill., POWO plants of the World Online. Published on the Internet, ‏2022
1 2 3 4 5  אבינעם דנין, אלון עזריה (ע), החי והצומח של ארץ ישראל, רמת גן: הוצאת משרד הביטחון והחברה להגנת הטבע, 1983, עמ' 87-89
1 2 3  סולנום שעיר, באתר צמחיית ישראל ברשת
1 2  מיכאלי זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1998, עמ' 401
1 2 3 4  נעמי פינברון-דותן, אבינעם דנין, 591, המגדיר לצמחי בר בארץ ישראל, ירושלים: כנה, 1998
1 2  א. פאהן, אנטומיה של הצמח, מהדורה שניה, מורחבת ומעודכנת, תל אביב: הוצאת הקיבוץ המאוחד, 1998, עמ' 150, 498
1 2 3  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 391
↑  סולנום שעיר, באתר צמח השדה
החלק התחתון מעוצה
נוף הצמח - גובהו כ-60 ס"מ
סולנום שעיר פרח על גבעול שעיר
פרח ועלווה העלעלים מימין שייכים לצמח שרעול
טיאגו אלקנטרה

טיאגו אלקנטרה דו נאסימיינטו (בפורטוגזית: Thiago Alcântara do Nascimento; נולד ב-11 באפריל 1991) הוא כדורגלן עבר  ספרדי בעל שורשים ברזילאים, ששיחק בעמדת הקשר. הוא שיחק בבאיירן מינכן ברוב הקריירה שלו, ממנה עבר לליברפול מהפרמייר ליג בה החליט לפרוש. כמו כן שיחק גם בנבחרת ספרד. יש מחשיבים[דרוש מקור: מי?] את סגנון המשחק שלו למיוחד ויחיד במינו.
לאחר פרישתו ממשחק מונה כעוזר מאמן בלה ליגה בקבוצת הכדורגל בברצלונה. הוא פרש לאחר פחות מחודש בתפקיד.
קריירה > קריירת מועדונים

טיאגו נולד באיטליה לאם איטלקייה ולאב ברזילאי בסן פייטרו ורנוטיקו שבאיטליה, ונדד בילדותו בין ברזיל לספרד. אחיו הצעיר ראפיניה נולד בברזיל וגדל בספרד. שניהם יצגו את נבחרת ספרד בצעירותם כאשר טיאגו המשיך לנבחרת הספרדית הבוגרת, וראפיניה המשיך לנבחרת הברזילאית הבוגרת. בגיל עשר הצטרף טיאגו לקבוצת הילדים של ברצלונה, ובהמשך קודם לקבוצת המשנה של המועדון. ב-17 במאי 2009 ערך טיאגו את הופעת הבכורה שלו בקבוצה הבוגרת, כשעלה כמחליף מול מיורקה. את שער הבכורה שלו במועדון כבש בניצחון 0–4 מול ראסינג סנטאנדר.
ב-14 ביולי 2013 נמכר טיאגו לבאיירן מינכן תמורת 25 מיליון אירו, חתם על חוזה לחמש עונות, וחזר להתאמן תחת פפ גווארדיולה, שאימן אותו גם בברצלונה. בעונתו הראשונה בקבוצה כבש שני שערים ב-16 הופעות בבונדסליגה, וזכה עם הקבוצה בדאבל.
ב-18 בספטמבר 2020, לאחר שבע שנים בבאיירן מינכן בהן זכה בשבע אליפויות, ארבעה גביעים ופעם אחת בליגת האלופות, עבר טיאגו לליברפול בחוזה לארבע שנים.
כבר לאחר שלושה ימים, ב-21 בספטמבר, ערך את הופעת הבכורה בליברפול כשעלה כמחליף בניצחון 0–2 מול צ'לסי. כבר במשחק זה שבר שיא פרמייר ליג כאשר מסר 75 מסירות מדויקות, הכי הרבה מסירות מדויקות לשחקן ב-45 דקות מאז שהנתון החל להיספר בעונת 2003/2004. את שער הבכורה כבש ב-8 במאי 2021 בניצחון קבוצתו 0–2 על סאות'המפטון.
קריירה > קריירה בינלאומית

טיאגו היה שותף לזכייה של נבחרת ספרד עד גיל 17 ביורו 2008. כמו כן, לקח חלק בזכייה של נבחרת ספרד עד גיל 21 ביורו 2011 ואף נבחר לאיש המשחק בגמר. טיאגו היה גם קפטן הנבחרת הצעירה באליפות אירופה עד גיל 21 שנערכה בישראל בשנת 2013. במשחק הגמר מול איטליה הבקיע טיאגו שלושער ונבחר בפעם השנייה ברציפות לאיש המשחק בגמר.
הופעת הבכורה שלו בנבחרת ספרד הייתה במשחק הידידות נגד נבחרת איטליה ב-10 באוגוסט 2011. את הופעת הבכורה שלו במסגרת תחרותית ערך ב-6 בספטמבר 2011, בניצחון 0–6 על ליכטנשטיין במסגרת מוקדמות יורו 2012.